
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,308 στρεμ. στη θέση «Προσήλι - 


Π. Γερμενού» περιφέρειας Δήμου Βιλίων Αττικής. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Παραλία Λουκισίων Κοινότητας Λουκισίων Ν. Εύ¬ 
βοιας. 2 

Κήρυξη απαλλοτρίωσης εκτάσεως, για την ολοκλήρωση των εργα¬ 
σιών οδοποιίας και εξυγίανσης των μετώπων σήραγγας Ανήλιου 
(~ 325μ.). 3 


ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημίωσης για ακίνητα που έχουν 
απαλλοτριωθεί με την κοινή απόφαση των Υπουργών Οικονομι¬ 
κών και ΠΕ.ΧΩ.Δ.Ε. Δ. 2909/1183/28.5.1985 (ΦΕΚ 287/ 
31.5.1985 τ.Δ') για τη βελτίωση του τμήματος Βυτίνα - Καρ¬ 
καλού της Ε.Ο. Βυτίνας Αρχαίας Ολυμπίας στο Νομό Αρκα¬ 
δίας. 4 

Ανακοίνωση συμπληρωματικής παρακατάθεσης αποζημίωσης ακι¬ 
νήτων που απαλλοτριώθηκαν συμπληρωματικά.για τη λειτουρ¬ 
γία λατομείου παραγωγής αδρανών υλικών που θα χρησιμοποι¬ 
ηθούν αποκλειστικά για το έργο παράκαμψης Κατάρας έργο 
8371000. 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση όρων δόμησης κατά μήκος της Λεωφ. Σμιθ στον Άγ. 
Δημήτριο Αττικής. 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1971 (1) 

Κήρυξη αναδασωτέας έκτασης 0,308 στρεμ. στη θέση «Προσήλι - Π. 

Γερμενού» περιφέρειας Δήμου Βιλίων Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν.'3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρ. 117 παρ. 3 του Συντάγματος της Χώρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρ. 41, β) του άρθρου 38. 

4. Τις διαταγές του Υπουργείου Γεωργίας: α) 160417/1180/ 
8.7.80 και β) 182447/3049/24.9.80 και την4184/21.11.91 πρό¬ 
ταση του Δασαρχείου Αιγάλεω και την σχετική έκθεση αυτοψίας από τις 
οποίες προκύπτει ότι η δασική βλάστηση καταστράφηκε από εκχέρ- 
σωση, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα του 
δάσους ώστε ν’ αποκλεισθεί η διάθεση του για άλλο προορισμό πλην δα¬ 
σικού, δασική έκταση (0,308 στρεμ.) που βρίσκεται στη θέση «Προσήλι 
- Π. Γερμενού» περιφέρειας Δήμου Βιλίων και έχει όρια: 

Ανατολικά: Με παράνομη οικία Κωνσταντέλλου και πέραν δάσος 
πεύκης. 

Δυτικά: Με ελαιοπερίβολο. 

Βόρεια: Με παράνομη διάνοιξη δρόμου και πέραν δάσος πεύκης. 

Νότια: Με χωματόδρομο και δάσος πεύκης. 

’Οπως φαίνεται στο συνημμένο διάγραμμα πού αποτελεί αναπόσπα¬ 
στο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική 
αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 29 Νοεμβρίου 1991 

Ο Νομάρχης 
Αθ. Κ. ΜΠΟΥΡΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ121/1111 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση Παραλία Λουκισίων Κοινότητας Λουκισίων Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 26.3.91 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Παραλία Λουκισίων 
της Κοινότητας Λουκισίων και το από Οκτωβρίου 1989 με κλίμακα 
1:500 τοπογραφικό διάγραμμα του Τοπογράφου μηχανικού Αθανασίου 
Ν. Κουνή, που θεωρήθηκε την 6.12.1989 από τη Δ.Τ.Υ. της Νομαρ¬ 
χίας Εύβοιας και συνοδεύει την έκθεση της προαναφερόμενης Επιτρο¬ 
πής· 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544.5/319/91/16.7.91 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 26.3.1991 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Οκτωβρίου 1989 τοπογραφικό διάγραμμα, που την 
συνοδεύει, το οποίο συντάχτηκε από τον Αθανάσιο Ν. Κουνή Τοπ. μη¬ 
χανικό, με κλίμακα 1:500 και θεωρήθηκε την 6.12.1989 από τη 
Δ.Τ.Υ. της Νομαρχίας Εύβοιας, επί του οποίου η πιο πάνω Επιτροπή, 
με κόκκινη γραμμή καθόρισε τα όρια του αιγιαλού, στη θέση Παραλία 
Λουκισίων της Κοινότητας Λουκισίων και με κίτρινη γραμμή τα όρια 
της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως. 

Χαλκίδα, 22 Νοεμβρίου 1991 

Ο Νομάρχης 
ΛΑΖ. ΚΥΡΙΖΟΓΛΟΥ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 

Για τον καθορισμό το πρώτον των ορίων του αιγιαλού στη θέση Παρα¬ 
λία Λουκισίων μπροστά από την ιδιοκτησία της Κοινότητας Λουκισίων. 

Στα Λουκίσια σήμερα 26.3.91 ημέρα Τρίτη οι υπογραφόμενοι: 

1. Ελευθέριος Κολόμβος, Αναπλ/τής Οικον. Έφορος Χαλκίδας ως 


Πρόεδρος, του τακτικού μέλους κωλυομένου λόγω υπηρεσιακών ανα¬ 
γκών. 

2. Ευάγγελος Δομέτιος, αναπληρωτής Δ/ντής Τεχν. Υπηρεσιών Ν. 
Εύβοιας ως μέλος, του τακτικού μέλους κωλυομένου λόγω υπηρεσια¬ 
κών αναγκών. 

3. Σπυρίδων Τσίρης, αναπληρωτής Λιμενάρχης Χαλκίδας ως μέλος, 
του τακτικού μέλους κωλυομένου λόγω υπηρεσιακών αναγκών, που 
αποτελούμε την «Επιτροπή καθορισμού ορίων αιγιαλού και παραλίας 
και θέσεων αμμοληψίας», η σύνθεση της οποίας έχει καθορισθεί με την 
0.208/181/26.4.82 κοινή απόφαση Υπουργών Προεδρίας της Κυ¬ 
βέρνησης και Οικονομικών και με την αριθ. Φ93/267/5.1.89 από¬ 
φαση Νομάρχη Εύβοιας, που συγκλήθηκε με την αριθ. Φ121/309/ 
18.3.91 πρόσκληση του Προέδρου της, μεταβήκαμε επί τόπου στην πε¬ 
ριοχή που προαναφέραμε την 26.3.1991. 

Αφού λάβαμε υπόψη: 

1. Την από-21.11.89 αίτηση της Κοινότητας Λουκισίων δια της 
οποίας ζητείται ο καθορισμός των ορίων αιγιαλού στην παραπάνω πε- 

ριοχή· 

2. Το από Οκτώβριο 1989 με κλίμακα 1:500 τοπογραφικό διά¬ 
γραμμα του Μηχανικού Αθανασίου Κουνή σε μία (1) πινακίδα που ελέγ¬ 
χθηκε για την ακρίβεια της αποτύπωσης την 5.12.89 και θεωρήθηκε 
από την Δ.Τ.Υ. της Νομαρχίας Εύβοιας την 6.12.89 όπως ορίζει το 
άρθρ. 20 του Ν. 719/77. 

3. Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την σχετική Δικαστηριακή και Διοικητική Νομολογία. 

4. Την από επιτόπιο μετάβαση σχηματισθείσα αντίληψη για το πλά¬ 
τος της βρεχομένης ζώνης της ξηράς και άλλα συναφή στοιχεία δηλ.: 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προσχωσιγενές έδαφος, 
ενδείξεις μεταβολής του αιγιαλού, ύπαρξη ή μη παλαιού αιγιαλού 
κ.λπ.). 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους). 

δ) Παλίρροιες και θαλάσσια ρεύματα. , 

ε) Επικρατούσες καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος κύματος κ.λπ.). 

5. Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα 
Γ.Ε.Ν., προηγούμενοι καθορισμοί σε γειτονική περιοχή κ.λπ. καθώς 
και τα συμπεράσματα που εξήχθηκαν κατά την κρίση της Επιτροπής. 

6. Τις διορθώσεις που έγιναν σύμφωνα με το υπ’ αριθ. Φ.544.5/ 
520/90/1.9.90 έγγραφο του ΓΕΝ, αποφασίζει: 

1. Καθορίζει επί του παραπάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1, 2, 3, 4, 5 της οποίας οι κορυφές εξασφαλίζονται από το κρα¬ 
τικό δίκτυο συντεταγμένων. 

β) Την οριογραμμή της παραλίας με συνεχή κίτρινη πολυγωνική 
γραμμή 1’, 2’, 3', 4', 5’ σε απόσταση 15 μ. από αυτήν του αιγιαλού 
γιατί δεν εξυπηρετούνται οι σκοποί του άρθρ. 7 §1 του Α.Ν. 2344/40. 
Οι κορυφές της εξασφαλίζονται από το κρατικό δίκτυο συντεταγμέ¬ 
νων. 

2. Αποφαίνεται ότι δεν υπάρχει παλαιός αιγιαλός. 

3. Δεν εξαιρούνται τα κτίσματα που βρίσκονται στη ζώνη της παρα¬ 
λίας. 

Η Επιτροπή 

ΕΛΕΥΘΕΡΙΟΣ ΚΟΛΟΜΒΟΣ, ΕΥΑΓΓ. ΔΟΜΕΤΙΟΣ 
ΣΠΥΡΙΔΩΝ ΤΣΙΡΗΣ 

Αριθ. Τ,Τ. 8087 (3) 

Κήρυξη απαλλοτρίωσης εκτάαεως, για την ολοκλήρωση των εργασιών 

οδοποιίας και εξυγίανσης των μετώπων σήραγγας Ανήλιου 

(~ 325μ.). 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξειςτου Ν.Δ. 797/71 «περίαναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71 «περί αρμοδιοτή¬ 
των των Νομαρχών προς κήρυξη αναγκαστικών απαλλοτριώσεων». 

2. Τις διατάξεις του Ν. 653/77 ΦΕΚ 214/5.8.77 όπως έχουν τρο¬ 
ποποιηθεί και ισχύουν με τις διατάξεις του Ν. 947/79 ΦΕΚ 169/ 
26.7.79 και του Ν. 960/79 ΦΕΚ 194/25.8.79. 

3. Τις διατάξεις του Π.Δ. 929/79 ΦΕΚ 259/26.11.79 εκτελεστι¬ 
κού του άρθρου 1 του Ν. 653/77. 

4. Τις διατάξεις του Ν. 1349/83 ΦΕΚ 52/25.4.83. 

5. Το αριθ. 2556/Κ.Ε. 290/14.11.1991 έγγραφο της Ειδικής 
Υπηρεσίας Δημοσίων Έργων - Οδικών Σηράγγων και Υπογείων Έρ¬ 
γων, αποφασίζουμε: 

Κηρύσσουμε την αναγκαστική απαλλοτρίωση εκτάσεων της Κοινό¬ 
τητας Ανήλιου για λόγους δημόσιας ωφέλειας και ειδικότερα αναγκαία 


προκειμένου να ληφθούν άμεσα μέτρα για την προστασία του οικισμού 
Ανήλιου (Μετσόβου) και της κατασκευασθείσης σήραγγας Ανήλιου της 
παράκαμψης Κατάρας. 

Η απαλλοτριωτέα έκταση ανέρχεται σε 791 τ.μ. σύμφωνα με το από 
16.10.1991 κτηματολογικό διάγραμμα υπό κλίμακα 1:500 και τον 
συνοδεύοντα αυτό κτηματολογικό πίνακα με ημερομηνία 16.10.1991 
του Τοπ/φου Μηχ/κού Κώστα Τσαϊλά ηλεγμένα στις 12.11.1991 από 
τον Προϊστάμενο Σήραγγας Μετσόβου Λάζαρο Κόκκαλη Πολ/κό 
Μηχ/κό με Α'β και θεωρημένα στις 12.11.1991 από τον Προϊστάμενο 
της ΕΥΔΕ/ΟΣΥΕ και Μενέλαο Κωνσταντάκο Πολ/κό Μηχ/κό με Α’β. 

Στην έκταση που απαλλοτριώνεται προβάλλουν δικαιώματα κυριό¬ 
τητας Ι.Ν. Αγίου Αθανασίου Ανήλιου και η Κοινότητα Ανήλιου Μετσό¬ 
βου. 

Η απαλλοτρίωση κηρύσσεται υπέρ του Δημοσίου και σε βάρος του έρ¬ 
γου Κ.Ε. 270 - 8371000/ΣΑΕ 071. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 2 Δεκεμβρίου 1991 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΠΕ.ΧΩ.ΔΕ. 

ΓΕΝΙΚΗ ΓΡΑΜΜΑΤΕΙΑ ΔΗΜ. ΕΡΓΩΝ 

ΔΙΕΥΘΥΝΣΗ ΕΥΔΕ-0ΣΥΕ 
ΤΜΗΜΑλΣΗΡΑΓΓΑ ΜΕΤΣΟΒΟΥ 


ΚΤΗΜΑΤΟΛΟΓΙΚΟ ΔΙΑΓΡΑΜΜΑ 
ΚΤΗΜΑΤΟΛΟΓΙ Κ ΟΙ , ΠΙΝΑΚΑΣ 

ΚΑΤΑΜΕΡΙΣΜΟΥ ΜΕΤΑΞΥ ΔΗΜΟΣΙΟΥ ΚΑΙ ΠΑΡΟΔΙΩΝ 
ΙΔΙΟΚΤΗΤΩΝ ΤΗΣ ΑΠΟΖΗΜΙΩΣΗΣ ΑΚΙΝΗΤΩΝ ΠΟΥ ΕΙΝΑΙ 
ΑΝΑΓΚΑΙΑ ΝΑ Α Π ΑΛΛΟΤΡΙΩΘΟΥΝ ΓΙΑ ΤΗΝ 

ΚΑΤΑΣΚΕΥΗ ΣΗΡΑΓΓΑΣ! ΑΝΗΛΙΟΥ («325μ) 
ΕΡΓΑΣΙ&Ν ΟΔΟΠΟΙΙΑΣ ΚΑΥ ΕΞΥΓΙΑΝΣΗΣ ΤΟΥ 
ΕΔΑΦΟΥΣ ΣΤΑ ΜΕΤΩΠΑ ΑΥΤΗΣ 


ΚΑΙ ΜΑΚΑ...1-.5.0.0.. 

ΣΥΝΤΑΧΘΗΚΕ ΜΕ* ΒΑΣΗ ΤΙΣ ΔΙΑΤΑΞΕΙΣ 

1. ΤΟΥ ν.δ/τος 797/71 ΦΕΚ. 1/1-1-71" ΓΙΑ ΑΝΑΓΚΑΣΤΙΚΕΣ ΑΠΑΑ/ΣΟΣ 

2. ΤΟΥ ν653/77 ΦΕΚ. 214/5-8-1977 ΟΠΩΣ ΕΧΟΥΝ ΤΡΟΠΟΠΟΙΗΘΕΙ " 
ΚΑΙ ΙΣΧΥΟΥΝ ΜΕ ΤΙΣ ΔΙΑΤΑΞΕΙΣ ΤΟΥ ν.947/79 ΦΕΚ. 169/26-7-79 
ΚΑΙ ΤΟΥ ν.960/79 ΦΕΚ. 194/25-8-1979 

3. ΤΟΥ ττ.δ/τος 929/79 ΦΕΚ.259/26-1Η979 ΕΚΤΕΛΕΣΤΙΚΟΥ ΤΟΥ 

ΑΡΘΡΟΥ ΐΤΟΥ ν. 653/77 , I 

4 ΤΟΥ ν 1-349/83 ΦΕΚ. 52/25-4-83 ' 


ΑΘΗΝΑ' ΟΚΤΩΒΡΙΟΣ 1991 
Ο ΑΝΑΔΟΧΟΣ 

ΚΩΣΤΑΣ. ΤΣΑΙ Λ ΑΣ 

ΑΓΡ & ΤΟΠΟΓΡΑΦΟΣ ΜΗΧΑΝΙΚΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Α12α/Φ.86/0/39016 (4) 

Ειδοποίηση παρακατάθεσης αποζημίωσης για ακίνητα που έχουν 
απαλλοτριωθεί με την κοινή απόφαση των Υπουργών Οικονομικών 
και ΠΕ.ΧΩ.Δ.Ε. Δ. 2909/1183/28.5.1985 (ΦΕΚ 287/ 
31.5.1985 τ.Δ') για τη βελτίωση του τμήματος Βυτίνα - Καρκαλού 
της Ε.Ο. Βυτίνας Αρχαίας Ολυμπίας στο Νομό Αρκαδίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν. Δ/τος 797/1971 «για 
αναγκαστικές απαλλοτριώσεις» (ΦΕΚ 1/1.1.1971 τ.Δ'). 

2. Τις διατάξεις του Π. Δ/τος 69/8.2.1988 «για τον Οργανισμό της 
Γενικής Γραμματείας Δημοσίων Έργων» (ΦΕΚ 28/16.2.88 τ.Α'). 

3. Τους πίνακες παρακατάθεσης των αποζημιώσεων κατά ιδιοκτη¬ 
σία με ημερομηνία 10.10.91 και 1.8.1991 όπως έχουν συνταχθεί σε 
εκτέλεση της απόφασης 380/31.5.88 του Εφετείου Ναυπλίου. 

4. ΤΗν εξουσιοδοτική απόφαση του Υπουργού ΠΕΧΩΔΕ Δ17α/01/ 
79/24.9.89/666/5.9.1989, ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
ακίνητα που έχουν απαλλοτριωθεί με την απόφαση που αναφέρεται στο 
θέμα ότι η αποζημίωση των εκτάσεων και των επικειμένων τους, όπως 
σημειώνονται στα σχετικά κτηματολόγια, έχει κατατεθεί στο Γραφείο 
Παρ/κών (ΔΟΥ) Τρίπολης με την έκδοση του γραμματίου παρακατα¬ 
θήκης 17188/12.11.1991 συνολικού ποσού 1.266.000 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 4 Δεκεμβρίου 1991 

Με εντολή Υπουργού 

Η Τμηματάρχης 
Β. ΡΚΟΤΣΟΥΛΙΑ 

-♦- 

Αριθ. Τ.Υ. 7818 (5) 

Ανακοίνωση συμπληρωματικής παρακατάθεσης αποζημίωσης ακινή¬ 
των που απαλλοτριώθηκαν συμπληρωματικά για τη λειτουργία λα¬ 
τομείου παραγωγής αδρανών υλικών που θα χρησιμοποιηθούν απο¬ 
κλειστικά για το έργο παράκαμψης Κατάρας έργο 8371000. 

Η ΝΟΜΑΡΧΗΣ ΙΩΑΝΝΙΝΩΝ 

Σύμφωνα με τα άρθρα 7 και 8 του Ν.Δ. 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του ΒΔ 139/ 
1971 «περί αρμοδιότητας Νομαρχών προς κήρυξη αναγκαστικών 
απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. ΤΥ 3689/ 
23.5.1989 απόφαση Νομάρχου Ιωαννίνων (ΦΕΚ 335Δ/1.6.89) για 
τη λειτουργία λατομείου παραγωγής αδρανών υλικών που θα χρησιμο¬ 
ποιηθούν αποκλειστικά για τα έργα παράκαμψης Κατάρας. 

β) Στους ενυπόθηκους δανειστές και τους τρίτους διεκδικητές των 
ακινήτων αυτών, ότι η αποζημίωση της εδαφικής επιφάνειας και των 


επικειμένων της, όπως περιγράφονται στο σχετικό κτηματολογικό πί¬ 
νακα που καθορίστηκε σε δεύτερο βαθμό με την αριθ. 279/9.1.1991 
απόφαση του Εφετείου Ιωαννίνων που καθόρισε τις οριστικές τιμές μο¬ 
νάδας, έχει παρακατατεθεί στο Γραφείο Παρακαταθηκών Μετσόβου. 

Σχετικά έχει εκδοθεί το αριθ. 793/11.11.1991 γραμμάτιο συστά- 
σεως παρακαταθήκης του Ταμείου Παρακαταθηκών και Δανείων Με¬ 
τσόβου ποσού 1.187.200 δρχ. 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι μετά από τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 

Ιωάννινα, 2 Δεκεμβρίου 1991 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ, 357213/953/91 (6) 

Τροποποίηση όρων δόμησης κατά μήκος της Λεωφ. Σμιθ στον Άγ. Δη- 
μήτριο Αττικής. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του άρθ. 4 του Ν. 622/77. 

3. Το Π. Δ/γμα 183/9.5.86 (ΦΕΚ 70/Α/5.6.86). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκ. με αρ. Λ7/13.1/17/11.12.72. 

6. Το Π. Δ/γμα 910/77 «περί Οργανισμού Υ.Δ.Ε.». 

7. Το Ν. 1032/80 «περί ΥΧΟΠ». 

8. Τον Ν. 1558/85 «περί Κυβερνήσεως και Κυβερνητικών οργά¬ 
νων» άρθ. 24 παρ. 1. 

9. Τους Ν. 1232/82 και 1235/82. 

10. Την Υπουργική απόφαση 7524/1151/83 (ΦΕΚ 767/Β/ 
83). 

11. Το Δ/γμα ρυμοτομίας και όρων δόμησης της 15.9.1977 ΦΕΚ 
305Δ/77. 

12. Την.με αρ. 68/91 απόφαση του Δ.Σ. του Δήμου Αγ. Δημητρίου. 

13. Τη γνωμοδότηση του Ν.Σ. ΠΕΧΩΔΕ από την συνεδρίαση της 
31.10.91 πρακτ. 39, αποφασίζουμε: 

Εγκρίνεται η τροποποίηση των όρων δόμησης στα ΟΤ 905 - 906 - 
907 - 908 - 1005 - 1005α - 1005β - 1032 - 1036 - 1037 - 
1038 - 1040 - 1040α - 1041 - 1041α - 1041β - 1061 - 1062 - 
1063 — 1064 - 1065 - 1083 — 1085 του Δήμου Αγ. Δημητρίου με 
τον καθορισμό κατά παρέκκλιση αρτιότητας για τα οικόπεδα τα προϋφι- 
στάμενα της 11.2.1972 ως εξής: πρόσωπο 8,00 μ. εμβαδόν 
150,00 μ 2 . 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 22 Νοεμβρίου 1991 

Ο Νομάρχης 
Π. ΓΥΦΤΟΥΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


